CELEX: 62010CJ0574
Valstybės įsipareigojimų neįvykdymas
Direktyva 2004/18/EB
Viešieji paslaugų pirkimai
Architektūros ir inžinerinės paslaugos
Tyrimo, projektavimo ir priežiūros paslaugos, susijusios su visuomeninio pastato renovacijos projektu
Dėl biudžetinių priežasčių projekto įgyvendinimas keliais etapais
Rinkos vertė

Valstybės įsipareigojimų neįvykdymas – 2004 m. kovo 31 d. Europos Parlamento ir Tarybos direktyvos 2004/18/EB dėl viešojo
darbų, prekių ir paslaugų pirkimo sutarčių sudarymo tvarkos derinimo (OL L 134, p. 114; 2004 m. specialusis leidimas lietuvių k.,
6 sk., 7 t., p. 132) 2, 9 ir 20 straipsnių, taikomų su šios direktyvos 23–55 straipsniais, pažeidimas – Nydernhauzeno savivaldybės,
sprendimas sudaryti kelių architektūros paslaugų dėl to paties statybos projekto pirkimo sutartį su inžinierių įmone, Sąjungos
mastu nepaskelbus konkurso –Suteiktos paslaugos atskyrimas – Rinkos vertės nustatymas.
Rezoliucinė dalis
1.
Nydernhauzeno savivaldybei be Europos Sąjungos mastu paskelbto konkurso sudarius viešojo architektūros paslaugų pirkimo sutartį
dėl šios savivaldybės teritorijoje esančio visuomeninio pastato Autalhalle rekonstrukcijos darbų, kurių vertė viršija 2004 m.
kovo 31 d. Europos Parlamento ir Tarybos direktyvoje 2004/18/EB dėl viešojo darbų, prekių ir paslaugų pirkimo sutarčių sudarymo
tvarkos derinimo 7 straipsnio b punkte nustatytą ribą, Vokietijos Federacinė Respublika pažeidė įsipareigojimus pagal šios
direktyvos 2, 9 ir 20 straipsnius, taikomus su šios direktyvos 23–53 straipsniais.
2.
Priteisti iš Vokietijos Federacinės Respublikos bylinėjimosi išlaidas.